Na osnovu člana 24 Zakona o državnoj upravi ("Službeni list CG", br. 78/18 i 7/21), Ministarstvo finansija i socijalnog staranja donijelo je

UPUTSTVO

O NAČINU OBRAČUNA ZARADE I NAKNADE ZA VRIJEME PRIVREMENE SPRIJEČENOSTI ZA RAD

Član 1

Ovim uputstvom propisuje se način obračuna zarade zaposlenog i naknade za vrijeme privremene spriječenosti za rad zaposlenog.

Član 2

Zarada zaposlenog obračunava se u skladu sa Prilogom 1.

Naknada za vrijeme privremene spriječenosti za rad zaposlenog obračunava se u skladu sa Prilogom 2.

Prilozi iz st. 1 i 2 ovog člana čine sastavni dio ovog uputstva.

**Član 3**

Danom stupanja na snagu ovog uputstva prestaje da važi Uputstvo za obračun bruto zarada ("Službeni list CG", broj  5/11).

**Član 4**

Ovo uputstvostupa na snagu danom objavljivanja u "Službenom listu Crne Gore".

**Broj: 13-040/22-1210/2**

**Podgorica, 21. januara 2022. godine**

**Ministar,**

**mr Milojko Spajić**

**PRILOG 1**

**OBRAČUN ZARADE ZAPOSLENOG**

**Zarada za puno radno vrijeme u mjesecu** obračunava se prema formuli:

$$\frac{\begin{array}{c}\left(Koeficijent složenosti uvećan za minuli rad x Obračunska vrijednost koeficijenta\right)\\+ posebni dio zarade\end{array}}{Mjesečni fond sati rada}$$

**Zarada za radno vrijeme manje od mjesečnog fonda sati rada** obračunava se prema formuli:

$$\frac{\begin{array}{c}(Koeficijent složenosti uvećan za minuli rad x Obračunska vrijednost koeficijenta+\\posebni dio zarade) x ostvareni broj radnih sati\end{array}}{Mjesečni fond sati rada}$$

**Osnovna zarada zaposlenog** obračunava se prema formuli:

|  |
| --- |
| Koeficijent složenosti (predviđenog za grupe i podgrupe u koje je raspoređeno njegovo zvanje) x Obračunska vrijednost koeficijenta |

**Posebni dio zarade za puno radno vrijeme** obračunava se prema formuli:

|  |
| --- |
| Obračunska vrijednost koeficijenta x 0,7 |

**Dodatak za rad noću** obračunava se prema formuli:

$$\frac{\begin{array}{c}\left(Koeficijent složenosti x Obračunska vrijednost koeficijenta\right) x korektivni koeficijent \\x ostvareni broj sati za rad noću\end{array}}{Mjesečni fond sati rada}$$

Korektivni koeficijent se određuje u visini utvrđenoj kolektivnim ugovorom u minimalnom iznosu od 0,4.

**Napomena:** Prilikom obračuna dodatka za rad noću bruto zarada se obračunava na ukupni fond časova rada, i sabira se sa iznosom dodatka za rad noću.

**Dodatak za rad u dane državnog ili vjerskog praznika** obračunava se prema formuli:

$$\frac{\begin{array}{c}\left(Koeficijent složenosti x Obračunska vrijednost koeficijenta\right) x 1,5 \\x ostvareni broj sati u dane državnih i vjerskih praznika\end{array}}{Mjesečni fond sati rada}$$

**Napomena:** Prilikom obračuna dodatka za rad u dane državnih i vjerskih praznika bruto zarada se obračunava na ukupan fond časova rada, i sabira se sa iznosom dodatka za rad u dane državnih i vjerskih praznika.

**Dodatak za rad duži od punog radnog vremena (prekovremeni rad)** obračunava se prema formuli:

$$\frac{\begin{array}{c}\left(Koeficijent složenosti x Obračunska vrijednost koeficijenta\right) x korektivni koeficijent \\x ostvareni broj prekovremenih sati\end{array}}{Mjesečni fond sati rada}$$

Korektivni koeficijent se određuje u visini utvrđenoj kolektivnim ugovorom u minimalnom iznosu od 1,4.

**Dodatak za obavljanje poslova na određenim radnim mjestima** obračunava se prema formuli:

|  |
| --- |
| (Koeficijent složenosti x Obračunska vrijednost koeficijenta) x korektivni koeficijent |

Korektivni koeficijent se određuje u visini utvrđenoj posebnim propisom u maksimalnom iznosu od 0,3.

**Specijalni dodatak** obračunava se prema formuli:

|  |
| --- |
| (Koeficijent složenosti x Obračunska vrijednost koeficijenta) x korektivni koeficijent |

Korektivni koeficijent se određuje u visini utvrđenoj posebnim propisom u maksimalnom iznosu od 0,45.

**Napomena: Dodatak za obavljanje poslova na određenim radnim mjestima i specijalni dodatak u kumulativnom iznosu ne može preći iznos korektivnog koeficijenta od 0,45.**

**Dodatak po osnovu godina radnog staža (minuli rad)** obračunava se prema formuli:

|  |
| --- |
| (Koeficijent složenosti x Obračunska vrijednost koeficijenta) x procenat minulog rada |

**PRILOG 2**

**OBRAČUN NAKNADE ZA VRIJEME PRIVREMENE SPRIJEČENOSTI ZA RAD**

**Naknade za vrijeme privremene spriječenosti za rad zaposlenog** obračunava se prema formuli:

$$\frac{\begin{array}{c}(Koeficijent složenosti uvećan za minuli rad x Obračunska vrijednost koeficijenta +\\Posebni dio zarade) x korektivni koeficijent x broj sati privremene spriječenosti za rad\end{array}}{Mjesečni fond sati rada}$$

Korektivni koeficijent za privremenu spriječenost za rad, u zavisnosti od dužine privremene spriječenosti za rad kreće se u rasponu 0,7 do 1.

**Napomena:** Ukoliko je broj sati privremene spriječenosti za rad manji od mjesečnog fonda sati rada, obračunava se zarada za broj sati redovnog rada koja se sabira sa iznosom naknade za vrijeme privremene spriječenosti za rad.